

**REPUBLIKA HRVATSKA**

**OSJEČKO-BARANJSKA ŽUPANIJA**

|  |  |
| --- | --- |
|  | **OPĆINA VLADISLAVCI**  **OPĆINSKO VIJEĆE** |

Na temelju članka 302. Zakona o javnoj nabavi („Narodne novine“ broj: 120/16 i 114/22) i članka 30. Statuta Općine Vladislavci („Službeni glasnik“ Općine Vladislavci broj: 3/13, 3/17, 2/18, 4/20, 5/20 – pročišćeni tekst, 8/20, 2/21 i 3/21 – pročišćeni tekst) u otvorenom postupku javne nabave: **izgradnje nerazvrstane ceste poljoprivredne namjene u Vladislavcima,** Naručitelja Općina Vladislavci, Kralja Tomislava 141, Vladislavci, procijenjene vrijednosti nabave u iznosu od 73.805,64 eura bez PDV-a, broj objave iz EOJN RH 2024/S F02-0007030, Općinsko vijeće Općine Vladislavci na svojoj 42. sjednici održanoj dana 29. kolovoza 2024. godine, donosi

**ODLUKU O ODABIRU**

**Naziv ponuditelja čija je ponuda odabrana za sklapanje ugovora o javnoj nabavi:**

Gravia d.o.o.,

Ivana Gundulića 65,

31000 Osijek,Hrvatska

OIB:17797796502

Cijena ponude (eura bez PDV-a): 73.456,41 eura

Ukupna cijena ponude (uključuje PDV): 91.820,51eura

**Razlozi odabira, obilježja i prednosti odabrane ponude:**

Ponuda je u potpunosti sukladna dokumentaciji o nabavi te se ponuda imenovanog ponuditelja odabire kako ekonomski najpovoljnija ponuda.

**Razlozi isključenja ponuditelja:**

Nije isključen ni jedan ponuditelj.

**Razlozi za odbijanje ponuda:**

Nakon preliminarnog pregleda i ocjene pristiglih ponuda sukladno kriteriju za odabir (ekonomski najpovoljnija ponuda), naručitelj je koristeći mogućnost utvrđenu člankom 263. Zakona o javnoj nabavi („Narodne novine“ broj: 120/16 i 114/22) uputio slijedeće zahtjeve i utvrdio razloge odbijanja:

Ponuditelju Aksion d.o.o., Stepinac Alojzija 197, Vinkovci dopisom (KLASA:406-02/24-01/03, URBROJ: 2158-41-02-24-7) 8. kolovoza 2024. godine kroz sustav EOJN RH upućen je zahtjev za dostavu ažuriranih popratnih dokumenata sukladno članku 263. Zakona o javnoj nabavi („Narodne novine“ broj: 120/16 i 114/22) na koji nije odgovorio.

Sukladno članku 295. stavku 1. Zakona o javnoj nabavi („Narodne novine“ broj: 120/16 i 114/22) ponuda imenovanog ponuditelja ne ispunjava kriterije za kvalitativni odabir gospodarskog subjekta (nije dokazao tehničku i stručnu sposobnost utvrđenu dokumentacijom o nabavi) te se ista odbija kao neprihvatljiva.

Ponuditelju Kvaliteta d.o.o., Sajmište 122, Vukovardopisom (KLASA:406-02/24-01/03, URBROJ: 2158-41-02-24-8) 14. kolovoza 2024. godine kroz sustav EOJN RH upućen je zahtjev za dostavu ažuriranih popratnih dokumenata sukladno članku 263. Zakona o javnoj nabavi („Narodne novine“ broj: 120/16 i 114/22) na koji je odgovorio u danom roku.

Iz dostavljenog odgovora utvrđeno je da ponuda imenovanog ponuditelja ne ispunjava kriterije za kvalitativni odabir gospodarskog subjekta (nije dokazao tehničku i stručnu sposobnost utvrđenu dokumentacijom o nabavi pod točkom 5.2.1. Alati, postrojenja ili tehnička oprema odnosno nije dostavio tražene dokaze niti je odgovorom učinio vjerojatnim da ih posjeduje) te se ista sukladno članku 295. stavku 1. Zakona o javnoj nabavi („Narodne novine“ broj: 120/16 i 114/22) odbija kao neprihvatljiva.

**Rok mirovanja:**

Rok mirovanja određen je člankom 306. stavkom 1. Zakona o javnoj nabavi („Narodne novine“ broj: 120/16 i 114/22) u trajanju od 10 dana od dana dostave Odluke o odabiru, u kojem javni naručitelj ne smije potpisati ugovor o javnoj nabavi niti pristupiti njegovu izvršenju.

**Uputa o pravnom lijeku:**

Protiv ove Odluke može se izjaviti žalba Državnoj komisiji za kontrolu postupaka javne nabave u roku od deset dana od dana primitka ove Odluke u odnosu na postupak pregleda, ocjene i odabira ponude. Žalba se izjavljuje Državnoj komisiji za kontrolu postupaka javne nabave u pisanom obliku, a dostavlja se elektroničkim sredstvima komunikacije putem međusobno povezanih informacijskih sustava Državne komisije i EOJN RH (sustav e-Žalba).

Žalba koja nije dostavljena putem sustava e-Žalbe, odbacit će se.

KLASA: 406-02/24-01/03

UR.BROJ: 2158-41-01-24-14

Vladislavci, 29. kolovoza 2024.

**Predsjednik**

**Općinskog vijeća**

Krunoslav Morović, v. r.